section_heading: Kraljevstvo Bitinija
paragraph_text: U 4. stoljeću pr. Kr. Bitinija je, vjerojatno koristeći unutrašnje sukobe u Perzijskom Carstvu uspjela steći određenu autonomiju, a možda čak i nezavisnost pod domaćim knezovima kao što su Bas i Zipoit I. Potonji je, rabeći kaos izazvan ratovima dijadoha sebe proglasio kraljem (basileus) godine 297. pr. Kr. Njegov sin i nasljednik Nikomed I. osnovao je grad Nikomedija, koji će s vremenom postati važno ekonomsko i kulturno središte, te je za vrijeme njegove duge vladavine (cca. 278. pr. Kr. – cca. 255. pr. Kr.), kao i vladavine njegovih nasljednika Prusije I., Prusije II. i Nikomeda II. (149 – 91. pr. Kr.), kraljevstvo Bitinija postalo jedno od važnijih među tadašnjim monarhijama Anadolije. Posljednji kralj Nikomed IV. se, međutim, nije uspio oduprijeti Mitridatu VI. od Ponta, te se, nakon što ga je rimski Senat vratio na prijestolje, odlučio oporukom ostaviti svoje kraljevstvo Rimskoj Republici (74. pr. Kr.). Kraljevi su iza sebe ostavili kovanice koje pokazuju njihove kraljevske portrete gravirane u rafiniranom helenističkom stilu.<ref>